बॉस की गलत बात में भी बोलते हां, इससे आपको कई नुकसान
People Pleaser Symptoms Expalined; How to Identify the Signs of People-Pleasing Behavior  जब कोई किसी काम का करने को कहे, तो तुरंत हां न बोलें। सोचने के लिए कुछ समय की मांग करें। किसी काम में आपको फायदा नहीं है या एनर्जी खराब हो रही, तो न कहने की आदत बनाएं। हर काम के लिए हां बोलना बहुत बार मुसीबत में डाल सकता है।
पीपल प्लीजर। आपने यह शब्द सुना है। इस शब्द का इस्तेमाल ज्यादातर ऑफिस में लोगों को करते देखा भी होगा। हमारे आपके एक-दो रिश्तेदार भी इसी कैटेगरी में आते हैं। क्या है इसका मतलब। कहीं यह कोई बीमारी तो नहीं। इससे कोई फायदा है या नुकसान। यह सब आज जानेंगे जरूरत की खबर में।
सवाल: पीपल प्लीजर क्या होता है?
जवाब: इस शब्द का इस्तेमाल ज्यादातर उन लोगों के लिए किया जाता है जो लोगों को खुश करने में लगे रहते हैं। पीपल प्लीजर के चक्कर में फंसा व्यक्ति दूसरों को हर समय कंफर्ट देने में लगा रहता है। ऐसा व्यक्ति भले ही खुद खुश न हो, पर उसे इस बात की चिंता लगी रहती है कि दूसरे उससे खुश रहें। इसलिए वह उनकी हां में हां मिलाते हैं।
सवाल: तो पीपल प्लीजर यानी हां में हां मिलाने या जी हुजूरी करने में क्या कोई नुकसान होता है?
जवाब: शुरू-शुरू में आपको लगेगा कि इसमें बुराई ही क्या है। पर आगे चलकर कई बार आपकी राय या मत सामने वाले से नहीं मिलता है और मजबूरी में आपको उसे खुश करना पड़ता है। इससे आपके वर्क प्लेस पर भी आगे चलकर कई दिक्कतें होने लगती हैं और आपके कॉन्फिडेंस और काबिलियत पर भी असर पड़ सकता है।
इससे होने वाले नुकसान नीचे लगे क्रिएटिव से समझते हैं।
सवाल: पीपल प्लीजर समस्या क्यों बन जाती है?
जवाब: दरअसल में ऐसे लोग शुरुआत में दूसरों की बातों में हां में हां मिलाकर अच्छा फील करते और करवाते हैं। वो लोग अपने कलीग के सुविधा अनुसार काम करने लगते हैं और आगे जाकर ये उनके लिए मेंटल प्रेशर बन जाता है। इसके बाद से ही समस्या शुरू होती है। उनके निजी जीवन में इसका असर पड़ने लगता है।
सवाल: व्यक्ति सामने वाले को खुश करने के लिए क्यों हां में हां मिलाता है?
जवाब: ये सिचुएशन तब पैदा होती है जब किसी व्यक्ति को लगता है कि लोग उसे पसंद नहीं करेंगे, उससे बात नहीं करेंगे, उसे अपने ग्रुप में शामिल नहीं करेंगे।
तो इस डर से पीपल प्लेजर डेवलेप होता है। व्यक्ति सोचता है कि शुरू-शुरू में हां में हां मिला लेते हैं, जिससे हमें भी लोग पूछेंगे।
सवाल: लोगों को खुश करने की आदत से कैसे फ्री हों?
जवाब: लोगों को खुश करने की आदत को तोड़ना मुश्किल हो सकता है, लेकिन कुछ शॉर्ट टर्म टैक्टिक्स हैं, जिनसे इस आदत से फ्री हो सकते हैं।
छोटी शुरुआत करें: शुरुआत करने के लिए, एक समय में एक ही जरूरत को पूरा करने की कोशिश करें।
टालना: जब कोई किसी काम का करने को कहे, तो तुरंत हां न बोलें। सोचने के लिए कुछ समय की मांग करें।
टाइम लिमिट तय करना: किसी चीज के लिए हाँ कहते समय, शेड्यूल तय करने के लिए किसी और का इंतजार करने के बजाय एक लिमिटेड टाइम डिसाइड करें।
न बोलने की प्रैक्टिस करें: किसी काम में आपको फायदा नहीं है या एनर्जी खराब हो रही, तो न कहने की आदत बनाएं। हर काम के लिए हां बोलना बहुत बार मुसीबत में डाल सकता है।
लक्ष्य और प्रायोरिटी तय करें: आप अपना समय कहां बिताना चाहते हैं। आप किसकी मदद करना चाहते हैं? आप कौन से लक्ष्य को पूरा करना चाहते हैं, इन बातों पर गौर करें।
सारी जिम्मेदारी खुद न लें: हर काम की जिम्मेदारी खुद न लें। टीम में, ऑफिस में और भी कर्मचारी हैं, जिनकी काम पूरा करने की जिम्मेदारी बनती हैं।
एक्सपर्ट: 
डॉ. प्रीतेश गौतम, साइकोलॉजिस्ट, निर्वाण क्लिनिक, भोपाल
अब जरूरत की कुछ और खबरें पढ़िए...
1. बारिश में घर में नहीं आएंगे कीड़े:काटने पर लगाएं बर्फ और सिरका; नमक-हल्दी से भागेंगी चीटियां
2. बारिश में बढ़ता अस्थमा का रिस्क:बच्चों में पहचानें लक्षण, इनहेलर के कम डोज से मिलेगा ज्यादा फायदा
